14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1154 της 21/30 Σεπτ. 1981 (ΦΕΚ Α΄ 284) Περί μετρητών υγρών, εκτός ύδατος, σε συμμόρφωση προς τις Οδηγίες του Συμβουλίου των Ευρωπαϊκών Κοινοτήτων 71/319/ΕΟΚ/26.7.1971 και 71/348/ΕΟΚ της 12.10.1971. ΄Εχοντας υπόψη: α)Το άρθρο 2 του Ν. 945/1979 «περί κυρώσεως της συνθήκης προσχωρήσεως της Ελλάδος εις την Ευρωπαϊκήν Οικονομική Κοινότητα και την Ευρωπαϊκή Κοινότητα Ατομικής Ενεργείας ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος». Β)Τα άρθρα 2, 143, και 145 της πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. Γ)Την υπ’ αρ. 71/319/ΕΟΚ Οδηγία του Συμβουλίου της 26.7.1971 «περί προσεγγίσεως των νομοθεσιών των Κρατών μελών των σχετικών με τους μετρητές υγρών εκτός του ύδατος» και την υπ’ αρ. 71/348/ΕΟΚ Οδηγία του Συμβουλίου της 12.10.1971 «περί προσεγγίσεως των νομοθεσιών των Κρατών μελών των σχετικών με τις συμπληρωματικές διατάξεις για μετρητές υγρών εκτός του ύδατος», οι οποίες έχουν δημοσιευθεί στην Ελληνική Γλώσσα στην Ειδική ΄Εκδοση της Επίσημης Εφημερίδας των Ευρωπαϊκών Κοινοτήτων της 31.12.1980, κατηγορία 13, Βιομηχανική Πολιτική, τόμος 001. δ)Την υπ’ αρ. 908/1981 Γνωμοδότηση του Συμβουλίου της Επικρατείας. Με πρόταση των Υπουργών Συντονισμού και Εμπορίου, αποφασίσαμε: ΄Αρθρο 1. Το παρόν Προεδρικό Διάταγμα εκδίδεται με σκοπό την συμμόρφωση της Ελληνικής Νομοθεσίας προς τις διατάξεις των Οδηγιών του Συμβουλίου 71/319/ΕΟΚ «περί προσσεγγίσεως των νομοθεσιών των Κρατών μελών των αναφερομένων με τους μετρητές υγρών εκτός του ύδατος» και 71/348/ΕΟΚ «περί προσεγγίσεως των νομοθεσιών των Κρατών μελών των σχετικών με τις συμπληρωματικές διατάξεις, για μετρητές υγρών εκτός του ύδατος» και των παραρτημάτων αυτών, οι οποίες έχουν δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική Έκδοση της 31.12.1980, κατηγορία 13 Βιομηχανική Πολιτική, τόμος 001). ΄Αρθρο 2. Το παρόν Προεδρικό Διάταγμα αφορά τους ογκομετρικούς μετρητές υγρών εκτός του ύδατος, εντός των οποίων το υγρό προκαλεί την κίνηση των κινητών τοιχωμάτων των θαλάμων μετρήσεως και οι οποίοι επιτρέπουν την μέτρηση οιωνδήποτε όγκων καθώς και στον βοηθητικό εξοπλισμό των μετρητών αυτών. Σελ. 76,40(β) Τεύχος Δ91-Σελ. 10 ΄Αρθρο 3. 1.Ονομάζεται «ογκομετρικός μετρητής υγρών» το όργανο που αποτελείται από μία μόνο διάταξη μετρήσεως και από μία διάταξη ενδείξεως.  Ο μετρητής αυτός αποτελεί μέρος ενός «συγκροτήματος» μετρήσεως. 2.Με τον όρο «συγκρότημα μετρήσεως υγρών» νοείται το όργανο μετρήσεως που περιλαμβάνει εκτός από αυτόν καθ’ αυτόν τον μετρητή και τις συμπληρωματικές (βοηθητικές) διατάξεις που μπορούν να ενσωματωθούν σ’ αυτόν, καθώς επίσης και όλες τις αναγκαίες διατάξεις για να εξασφαλισθεί μία ορθή μέτρηση ή για να διευκολυνθεί η λειτουργία αυτών. ΄Αρθρο 4. Οι ογκομετρικοί μετρητές και ο βοηθητικός εξοπλισμός που μπορούν να φέρουν σφραγίδες και σήματα ΕΟΚ περιγράφονται στα παραρτήματα των Οδηγιών 71/319/ΕΟΚ και 71/348/ΕΟΚ του Συμβουλίου της ΕΟΚ. ΄Αρθρο 5. Οι ανωτέρω μετρητές μετά των βοηθητικών τους εξοπλισμών αποτελούν αντικείμενο συγκρίσεως προτύπου ΕΟΚ και υποβάλλονται στον αρχικό έλεγχο ΕΟΚ, σύμφωνα με τους όρους που καθορίζονται στο παράρτημα ΙΙ σημεία 1 και 2 της Οδηγίας 71/316/ΕΟΚ του Συμβουλίου «περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου», το οποίο έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31.12.1980, κατηγορία 13 Βιομηχανική Πολιτική, τόμος 001), και υπό τους όρους του παρόντος Πρ. Δ/τος. ΄Αρθρο 6. Επιτρέπεται η θέση σε κυκλοφορία στην αγορά και η χρήση των ογκομετρικών μετρητών υγρών εκτός ύδατος που φέρουν το σήμα εγκρίσεως προτύπου ΕΟΚ και τις σφραγίδες αρχικού ελέγχου ΕΟΚ. ΄Αρθρο 7. Η ισχύς του παρόντος αρχίζει από την 1.1.1981. Κάθε άλλη διάταξη που αντίκειται στο παρόν καταργείται. Τη δημοσίευση και εκτέλεση του παρόντος Π.Δ/τος αναθέτουμε στον Υπουργό Εμπορίου. 5.Β.β.14 Μέτρα και Σταθμά 